cyanic-selkie/wikianc huggingface dataset:
Western-Expressen
Tusenfryd oppgir at banen er 17 meter høy, men denne type bane leveres standardmessig med en høyde på 13 meter fra produsenten Vekoma.
The New York Times
The New York Times er en amerikansk avis som blir utgitt i New York og distribuert over hele USA og i mange andre land. Den ble grunnlagt den 18. september 1851 av Henry Jarvis Raymond og George Jones. Raymond var også en av grunnleggerne av nyhetsbyrået Associated Press i 1856. Avisens opplag er 571 500 hverdager på ukedager (nov. 2016) og 1 087 500 på søndager (mai 2016).
The New York Times har sitt hovedkontor i New York. Avisen har 16 lokalkontorer i New York-regionen, 11 nasjonale kontorer og 26 internasjonale kontorer.
Adolph Ochs kjøpte The New York Times i 1896 og under hans lederskap fikk avisen internasjonal rekkevidde, utbredelse og omdømme. Etter at hovedkontoret ble flyttet til et nytt høyhus på New Yorks 42. gate ble området omdøpt til Times Square i 1904. Avisen eies idag av mediekonsernet The New York Times Company, hvor etterkommere av Ochs fortsatt har en dominerende rolle.
Stil
Avisen benytter fullformat. I artiklene brukes vanligvis høflighetsform framfor bare etternavn ved omtale av personer (unntatt i sportsseksjonen). Overskriftene har tradisjonelt vært ordrike, ofte ledsaget av forklarende underoverskrifter, men dette er noe avisen nå beveger seg bort fra. Andre eksempler på Times' konservative stil er den sene overgangen fra seks til åtte spalter og motviljen mot fargefotografier – det første forsidebildet i farger kom 16. oktober 1997. De dagene avisen ikke har et større førstesideoppslag plasseres den viktigste saken oftest i forsidens øvre høyre spalte.
Overskriftene er satt i ulike variasjoner av Cheltenham, mens brødteksten er satt i 8,7 punkts Imperial.
Redaksjonell profil
New York Times' motto «All the News That's Fit to Print» står trykt på forsiden, og avisen regnes gjerne som en journalistisk standard («Newspaper of record») i USA, hva som også avspeiler seg i at den gjennom tidene har mottatt over 120 Pulitzerpriser, langt flere enn noen annen nyhetsorganisasjon.
Den redaksjonelle profilen blir gjerne oppfattet som liberal i nasjonal kontekst.
Ceraphronoidea
Ceraphronoidea er en gruppe som hører til blant parasittvepsene og er en familie i ordenen vepser. Gruppen omfatter rundt 800 kjente arter fordelt på to familier. Det finnes sannsynligvis mange flere, til nå ukjente arter. Den er nesten ikke undersøkt i Norge, men det er trolig at vi har ca. 95 arter.
Utseende
Knøttsmå til små (0,5 – 2,8 mm), tettbygde snylteveps. Hodet er nokså stort med store fasettøyne, antennene er 9 – 11-leddete. Det andre leddet er sterkt forlenget, og antennen er knebøyd mellom andre og tredje ledd. De ytterste leddene danner en litt kølleformet antennesvøpe. Midtkroppen (thorax) er nokså bred. Beina er nokså korte og spinkle, vanligvis lyse på farge. Vingene er avrundede med sterkt redusert årenett. Det går en markert åre (costa) langs forvingens forkant i de innerste 2/3, utenfor dette gjør den en sving bakover før den ender blindt før vingespissen. Andre årer finnes ikke. Megaspilidae har et tydelig, mørkt vingemerke, Ceraphronidae ikke. Ganske mange arter er helt vingeløse. Hunnens eggleggingsrør er ganske kort og ikke påfallende.
Levevis
De er parasitoider, som utvikler seg på larver eller pupper av ulike insekter og til slutt dreper disse før de forpupper seg. De fleste snylter på tovinger (Diptera), men det finnes også en del arter som er hyperparasitoider, som snylter på snylteveps i gruppene Braconidae og Chalcidoidea, som i sin tur snylter på bladlus, skjoldlus eller barkbiller.
To (album)
To er et musikkalbum med Dance with a Stranger, utgitt i 1989.
Mikhail Mizintsev
Mikhail Jevgenjevitsj Mizintsev (Михаил Евгеньевич Мизинцев, født 10. september 1962) er en russisk generaloberst som for tiden fungerer som viseforsvarsminister i Russland for tilsyn med logistikk fra 24. september 2022. Før dette ledet han det nasjonale forsvarskontrollsenteret i Russland.
Kjent av noen som «Slakteren i Mariupol», fordi han hadde kommandoen over russiske styrker under beleiringen av Mariupol, der flere angrep på sivile har skjedd (inkludert luftangrep på byens teater og sykehus begge angrepene er ansett som krigsforbrytelser.)
Stampaelva kraftverk
Stampaelva kraftverk er et vannkraftverk ved Hissfjorden i Ullensvang kommune i Vestland.
Det er et elvekraftverk som utnytter et fall på 555 meter i Stampaelva. Vannveien er boret ut og foret med stålrør på hele strekningen.
Installert effekt er 5,7 MW fra en ET peltonturbin. Årsproduksjon er 21,2 GWh.
Kunståret 1991
Kunståret 1991 er en oversikt over hendelser, fødte og avdøde kunstnerpersonligheter i 1991.
Dødsfall
|| kunstner ||align=center| ||align=center|1912 ||
(Touko Laaksonen) || || kunstner ||align=center| ||align=center|1920 ||
The New York Times Company
The New York Times Company er et amerikansk mediekonsern grunnlagt av Henry Jarvis Raymond og George Jones i 1851. Selskapet eier blant annet The New York Times, International Herald Tribune, The Boston Globe og 16 andre aviser, åtte TV-stasjoner og to radiostasjoner. The New York Times Company har også en andel i baseballaget Boston Red Sox.
Forurenser betaler
Forurenser betaler (engelsk: polluter pays) er et prinsipp som kan gjøres gjeldende i nasjonalt og internasjonalt lovverk. Vi finner spor av det i dag i avgiftssystemet, der miljøavgifter er blitt innført på noen felter (f.eks. biler og drivstoff), mens det arbeides med en mer samlet plan for andre felter.
Prinsippet innebærer at den som slipper ut eller har sluppet ut miljøskadelige stoffer til jord, luft eller vann er pålagt å betale kostnadene ved rensing eller tilbakeføring til opprinnelig tilstand. Prinsippet har i seinere år fått vid utbredelse blant annet i OECD og EU, og i visst monn i regionale og internasjonale konvensjoner og traktater.
I enkelte tilfeller har forurenser fått pålegg om opprensking, men har vært ute av stand til å dekke kostnadene selv. Staten har da måttet tre inn med støtteordninger, begrunnet med at bedriftene betalte skatt mens de var i drift. Lover kan ikke gis tilbakevirkende kraft, og mye av forurensningen skyldtes uvitenhet. Dette gjelder også større forurensinger fra forlengst nedlagt industri. En regner etter hvert med å innarbeide prinsippet i lover og regelverk som ledd i allment miljøvern.
High on Emotion: Live from Dublin
High on Emotion: Live from Dublin er et konsertalbum fra 1990 av Chris de Burgh.
Sporliste
Alle sangene er skrevet av Chris de Burgh.
Ellesméra
Ellesméra er en fiktiv landsby fra Christopher Paolinis bøker om Eragon. I bøkene er Ellesméra alvenes hovedstad.
Når Eragon kommer dit, viser det seg at Arya er prinsese av Ellesméra. Eragon finner også ut at han ikke er den eneste drageridderen da han møter Oromis og dragen hans Gleidr. Oromis har holdt seg skjult for Galbatorix i flere år, og han har ventet på at en ny drageridder skal komme, slik at han og Gleidr kan trene dem.
I Ellesméra får Eragon og Safira tildelt en «leilighet» inne i et tre. Alle bygninger i Ellesméra blir sunget ut av treet ved hjelp av magi.
Eragon og Safira får opplæring i fekting, magi, og andre viktige ting som en drageridder må kunne.
Alagaësia
Jacob Frederik Schilling
Jacob Frederik Schilling (1756—1840) var en dansk-norsk offiser.
Han fødtes på farens lyststed i St. Georgs menighet, en liten forstad til Hamborg, som sønn av grosserer og bürgercapitaine i Altona Jacob Friedrich Schilling (d. 1795) og Catharina Magdalena Møller (d. 1776). Faren nedstammet fra en gammel adelig familie, mens moren var en fattig slektning av farens første kone Catarina Rebecca Bautzen (d. 1759), som stadig var i live da Jacob Frederik ble født. Grunnen til at han ikke kom til verden i Schillinghuset i Altona, skyldes derfor formentlig at han ble født utenfor ekteskap.
Militær karriere
Fra 1773-77 studerte han ved Artillerie Academiet i København. I 1783 ble han utnevnt til landmåler, mens han tre år senere ble premierløytnant ved 20. Artillerie-Copmpagnie i Rendsborg i Holsten. Her ble han boende i over 13 år. 28. desember 1798 ble Schilling utnevnt til kaptein og kompanisjef for det gevorbne Artillerie-Compagnie i Christiania, hvor han søkte om tiltredelsesutsettelse til neste sommer. 22. juni 1799 nedkom hans kone med sitt 9. barn, og fire dager reiste hele familien med skip via Flensborg til Christiania.
I 1813 hadde han avansert til sjef for artilleriet i Norge, og i 1814 fikk han avskjed i nåde fra dansk tjeneste, og ble samme år utnevnt til oberst i norsk tjeneste. Fra oktober 1814 til mai 1818 var han kommandant på Akershus. I 1815 ble han ridder av den kongelige sverdorden, og i 1825 kommandør av samme. I 1817 ble han felttøymester og sjef for den kongelige norske artilleribrigade, mens han året etter ble generalmajor. Han tok sin avskjed i 1831.
Familie
Schilling hadde giftet seg i 1782 i Fredericia med Cæsarine Elieonore Christine von Deden (1768—1841) med hvem han fikk 13 barn, hvorav de seks vokste opp. De første år av deres samliv bodde paret i København, fra 1784 i Nørregade 57. I Christiania bodde paret i Pipergården i Rådshusgaten 15. Schilling omtales av Conradine Dunker som en mann med stor æresfølelse og samtidig fri for forfengelighet. Han skal ha vært belest og fulgt med i verdens begivenheter, dertil hadde han anlegg for både tegning og maling, og malte både seg selv og sin kone.
9. april 1840 døde han i sitt hjem i Pipergården, hvoretter han ble bisatt på Krist kirkegård 15. april samme år. Hustruen døde året etter.
Scandinavian Journal of Educational Research
Tidsskriftet er rangert i Social Sciences Citation Index. I norsk vitenskapsindeks er det et nivå 2-tidsskrift, det høyeste kvalitetsnivået.
Per 2017 er sjefredaktør professor Øyvind Lund Martinsen ved Handelshøyskolen BI. Tidsskriftet har egne redaktører for alle de nordiske landene samt et redaksjonsråd.
My iz budusjtsjego
My iz budusjtsjego (originaltittel: Мы из бу́дущего) er en russisk film fra 2008, regissert av Andrej Maljukov.
Handling
Fire russiske menn i nåtiden graver etter nazistiske gjenstander på en slagmark fra andre verdenskrig.
Men et ormehull sender dem plutselig tilbake i tiden, til et stort slag som fant sted i Sovjetunionen i 1942.
16. etappe av Tour de France 2018
16. etappe av Tour de France 2018 gikk fra Carcassonne til Bagnères-de-Luchon 24. juli 2018.
Julian Alaphilippe vant etappen, hans andre etappeseier i rittet.
DS «Viola»
Historie
Verftet Cook, Welton & Gemmell i Beverley bygget «Viola» for Hellyer Steam Fishing Company i 1906. Etter sjøsetting ble hun seilt nedover elven Hull til Hull hvor ingeniørbedriften Amos & Smith utstyrte henne med dampmaskin. Hun gikk på  kull frem til 1956 da hun ble ombygget til oljefyring. Hun var en del av Heller Steam Fishing Companys nordsjøflåte, og i likhet med andre fartøyer i Hellyers flåte oppkalt etter en Shakespeare-figur.
Hellyer-trålere fisket ute på havet i flere uker av gangen, overførte sin fangst til en flåte på fem raske dampkuttere som seilte mellom fiskefeltet og fiskemarkedene i Øst-England. «Viola» var jevnlig på sjøen mer enn 310 dager i året.
Viola i krig
I september 1914 ble «Viola» rekvirert av Admiralitetet og bevæpnet med en 3 «punder» kanon (dvs hun kunne skyte prosjektiler på 1,5 kg) og flyttet til Shetland, hvor hun ble satt til å patruljere vannet ut så langt som til Fair Isle, på let etter ubåter og eskortere andre fartøy.
Movie Rocks
Movie Rocks er et samlealbum med Elvis Presley, utgitt i 1975.
Mahina Maeda
Mahina Maeda (født 15. januar 1998) er en japansk surfer.
Ove Bergvoll
Ove Valdemar Kristian Olsen Bergvoll (født 3. juni 1909 på Rollnes i Ibestad, død 21. februar 1979) var en norsk disponent, småbruker og politiker (Ap). Han var blant initiativtakerne til dannelsen av trålselskapet Ytre Rolløya Fiskarsamvirke (YRF), som ble stiftet 2. februar 1946. Bergvoll var disponent i YRF fra 1. juli 1950 til 31. desember 1976. Han var Ibestads ordfører fra 1. januar 1962 til 31. desember 1963.
DS «Viola»
Viola i krig
Senere i krigen ble «Viola» bevæpnet med en 12-«pounder» (5,5 kg) og overført til Tyne for minerydding. Hun var en av de første fartøyene til å jakte på synkeminer, og var også utstyrt med hydrofoner. Sammen med andre bevæpnede trålere ble hun involvert i handlinger som resulterte i senkingen av minst to ubåter: UB-30 ved Whitby 13. august 1918, og UB-115 utenfor Northumberland-kysten 29. september.
Mahina Maeda
Hun representerte Japan under Sommer-OL 2020 i Tokyo, hvor hun ble utslått i runde 3.
DS «Viola»
«Kapduen» og «Dias» - hvalfangst
Mange skip fra Hellyers Nordsjø-flåte gikk tapt under første verdenskrig. Etter krigen bestemte Hellyer seg for å konsentrere seg om de fjerne fiskefeltene utenfor kysten av Island og i Barentshavet. Følgelig, solgte de i 1918 de resterende Nordsjø-fartøyer, herunder «Viola», som ble solgt til Massey & Sons. I de følgende år solgte Massey henne til L. Thorsen i Norge, som omdøpte henne «Kapduen». Hvalfangst-firmaet Nils Torvald Nielsen Alonso kjøpte henne fra Thorsen og konverterte «Kapduen» til hvalbåt. Hun fikk en ny bro foran skorstenen.
Hun ble omdøpt «Dias» i 1924 og i løpet av de neste årene drev hun hvalfangst utenfor kysten av Afrika. I 1927 ble hun lagt i opplag i Sandefjord.
«Dias» - selfangst og ekspedisjoner
«Dias» ble deretter solgt til Compañía Argentina de Pesca, som flyttet til Grytviken på Sør-Georgia for selfangst.
Hun fungerte også som hjelpefartøy for ekspedisjoner i Sør-Atlanteren, støttet den argentinske værstasjonen på Laurie Island, videre Kohl-Larsen-ekspedisjonen 1928/9, British South Georgia-Expedition i 1954/55. Andre topografiske undersøkelser ble utført av Duncan Carse mellom 1951 og 1957, og Bird Island-ekspedisjonen i 1958.
Pensjonering og forfall
Hvalstasjonen i Grytviken stengte i 1964 og «Dias», sammen med en annen selfanger, «Albatros», ble lagt opp. En vaktmester fikk ansvar for vedlikehold, maling, og å kjøre motorene, men han forsvant i 1971. I løpet av de neste få år la snø og is seg på overbygningen og «Dias» ble liggende i sine fortøyninger vinteren 1974. «Albatros» sank året etter.
Bergningsaksjon
I 2004, som en del av et prosjekt for å restaurere og bevare Grytviken, skulle «Dias» og «Albatros» tømmes for gjenværende olje. Begge skipene er nå satt på land.
En organisasjon kalt Friends of Bratsj/Dias søker å bevare skipene, enten in situ eller ved å bringe henne tilbake til Hull. Friends of Bratsj/Dias har anslått kostnaden for tilbakeføring av «Viola» på 1 million pund og restaureringskostnader til 5 millioner pund.
I 2006 ble «Viola»s opprinnelige skipsklokke funnet på en gård utenfor Sandefjord. Hull Maritime Museum kjøpte den, og i 2008 kom klokken tilbake til skipet.
I 2016 ble «Viola» undersøkt for å fastslå hennes tilstand, og om hun kunne gjøres flytende og fraktes til Hull for å bli restaurert.
Adele Matheson Mestad
Adele Matheson Mestad (født 1980) er en norsk jurist. Hun er direktør for Norges institusjon for menneskerettigheter (NIM), en stilling som Stortinget oppnevnte henne til 26. mars 2019. Tidligere jobbet Matheson Mestad i ti år som advokat for Regjeringsadvokaten.
Bakgrunn
Matheson Mestad er utdannet jurist ved Universitetet i Oslo og har en LL.M. i internasjonale studier ved New York University. I tillegg til å ha jobbet for Regjeringsadvokaten med møterett for Høyesterett, har hun arbeidserfaring fra påtaleenheten for Den internasjonale domstol for forbrytelser i Rwanda (Rwanda-domstolen) og er oppnevnt mekler hos Riksmekleren. I 2018 gjennomførte hun sjefskurset ved Forsvarets høgskole.
I 2016 begynte hun i stillingen som assisterende direktør i NIM under institusjonens første direktør Petter Wille. Siden oktober 2018 fungerte Matheson Mestad som konstituert direktør for NIM frem til Stortinget oppnevnte henne som offisiell direktør 26. mars 2019.
Halsnøy (andre betydninger)
Halsnøya eller Halsnøy kan vise til:
Klaus von Klitzing
Klaus von Klitzing (født 28. juni 1943 i Schroda, Posen) er en tysk fysiker. Han fikk Nobelprisen i fysikk i 1985 for oppdagelsen av den kvantiserte Hall-effekten.
Halsnøy (andre betydninger)
Se også Halsøy i Vefsn
Klaus von Klitzing
Liv
Som barn av en flyktningfamilie kom han i 1945 til Lutten, og fra 1948 til 1951 bodde familien i Oldenburg. De flyttet til Essen i Oldenburg i 1951, hvor de frem til 1968 bodde på loftet over rådhuset. Han tok abitur (artium) i februar 1962 og studerte fysikk ved det tekniske universitetet i Braunschweig. Han fullførte hovedfaget i mars 1969.
Gherardo Segarelli
Gherardo Segarelli (født cirka 1240 i Segalara nær Parma i Nord-Italia, død 18. juli 1300 i Parma) var en italiensk håndverker, som ble leder for Apostelbrødrene, en radikal kristen gruppe som han grunnla i 1260 etter at han var blitt nektet inntreden i fransiskanerordenen. Segarelli ble brent på bålet og ble etterfulgt av Dolcino.
Klaus von Klitzing
Liv
Frem til november 1980 arbeidet han under Gottfried Landwehr ved Julius-Maximilians-Universität Würzburg, hvor han i 1972 skrev sin doktorgradsavhandling Galvanomagnetische Eigenschaften von Tellur in starken Magnetfeldern. I 1978 habiliterte han seg.
Gherardo Segarelli
Liv og virke
Som ung mann søkte han opptak i et fransiskanerkloster i Parma, men ble antagelig avvist etter at man kom til at han oppviste tegn på et usunt sinn.
Klaus von Klitzing
Liv
Han var også involvert i forskningsprosjekter ved Clarendon Laboratory i Oxford fra 1975 til 1978 og fra 1979 til 1980 i Grenoble, hvor han gjorde oppdagelsen som skulle gi ham Nobelprisen.
Gherardo Segarelli
Liv og virke
Ikke desto mindre oppholdt han seg i klosterets nærhet en tid fremover, og kom ofte til konventet og inn i kirken der han satt eller knelte foran alteret. Kanskje influert av en kunstnerisk fremstilling over alteret an de tolv apostler, lot han hår og skjegg gro, vandret rundt barføtt og bare kledd i en hvit tunika vel fordi han ville etterligne det han mente de første kristnes fremtoning.
Klaus von Klitzing
Liv
I 1980 ble han professor ved det tekniske universitetet i München, og våren 1985 ble han medlem av direktørkollegiet ved Max-Planck-Institut für Festkörperforschung i Stuttgart. Samme år ble han honorærprofessor i Stuttgart.
Klitzing er jurymedlem for Deutsche Zukunftspreis og Innovationspreis der deutschen Wirtschaft. Oppkalt etter ham er Klaus-von-Klitzing-Preis. Kitzinger engasjerer seg særlig for grunnforskningen og for å vekke nysgjerrighet og begeistring for fysikk. Han er medlem av tallrike vitenskapelige akademier og er æresdoktor ved universiteter i flere land.
Gherardo Segarelli
Liv og virke
Etter å ha solgt alt han eide i 1260, gikk han til markedsplassen i Parma og gav bort alt salget hadde innbragt av penger. Segarelli vandret rundt i gatene og formante folk til bot (penitentiam agite), og forkynte at himmelens rike var nært, og tigget til livets opphold i Kristi navn.
Klaus von Klitzing
Liv
I 2019 ble Klitzing opptatt i ordenen Pour le Mérite für Wissenschaften und Künste.
Gherardo Segarelli
Liv og virke
Han fortsatte med dette i tre år, til en viss «Robert» - som hadde kjent hos fransiskanerne - sluttet seg til ham. Før det årets utgang hadde omtrent tredve til kommet til. Segarelli begynte å preke i andre byer, og antallet tilhengere og følgesvenner vokste, særlig kommende fra de fattiges rekker. Etter en tids nølen gikk han med på at de valgte ham til sin leder. Gruppen vandret rundt i gatene og sang hymner, preket til enhver som ville høre, og spiste hva enn folk gav dem, og delte det med de fattige.
Bevegelsen spredte seg etterhvert ut over Lombardias grenser og videre til Tyskland, Frankrike, Spania og England. Noen «apostler» ble refset ved en synode i Würzburg og et dekret ble utstedt som forbød dem å preke og tigge. Folk ble advart mot å oppmuntre dem ved å gi dem mat eller vann. Andre apostler ble forbudt i England av en synode i Chichester i 1289. Det er ikke helt sikkert om disse sektene der var direkte tilknyttet Segarellis gruppe, men det er uansett likheter mellom dem.
På et senere tidspunkt, i 1300, var det tilhengere i Spania der en Rikard av Alexandria hadde fremgang med sin forkynnelse, særlig i Galicia. I 1320 ble Peter av Lugo — en disippel av Rikard — stilt for inkvisisjonen i Toulouse.
Det var i Lombardia at Segarellis disipler hadde sine største fremganger og hvor de også begynte å få fiender. Biskopen av Parma ble i 1280 informert at Segarelli oppildnet folk mot kirken, og han fikk ham da tatt i forvaring. Etter undersøkelser kom myndighetene til at han var en fattig og forvirret visjonær, og slapp ham fri.
Men i 1286, muligens under påtrykk fra inkvisisjonen, fikk biskopen ham forvist fra byen. Det synes som om han forbrøt seg mot forbudet i 1294, da han i hemmelighet vendte tilbake dit. Han ble atter brakt for biskopen og dømt til livsvarig fengsel, og fire av hans tilhengere ble brent levende. Det er ikke klart hva som var årsaken, men i 1300 ble han atter forhørt av storinkvisitoren i Parma, funnet skyldig i å falle tilbake til vranglærer han tidligere hadde avsverget, og brent på staken.
Kinsarvik (andre betydninger)
Kinsarvik har flere betydninger:
Asiamesterskapet i håndball for kvinner 2017
Asiamesterskapet i håndball for kvinner 2017 ble arrangert i Suwon i Sør-Korea i 2017.
Grong-Olden-kulminasjonen
Grong-Olden-kulminasjonen er et grunnfjellsvindu på begge sider av grensen mellom Norge og Sverige. Navnet viser til at den strekker seg fra Grong til Olden i Jämtland. I dette området er den kaledonske fjellkjeden erodert vekk, slik at grunnfjell fra Det transskandinaviske intrusivbeltet har kommet opp i dagen. I den sentrale delen av området består berggrunnen av granittiske gneiser mens det ut mot sidene er ryolitt og tuff. Geitfjellgranitten er 1830–1840 millioner år gammel. Sanddøladalen er grensen mot den kaledonske Grongfeltet på nordsiden.
Charles Édouard Guillaume
Charles Édouard Guillaume (født 15. februar 1861 i Fleurier, død 13. juni 1938 i Sèvres) var en sveitsisk-fransk fysiker.
Han ble tildelt Nobelprisen i fysikk i 1920 som en anerkjenning av sine fortjenester innenfor presisjonsmålinger i fysikken og for sine oppdagelser omkring stål/nikkelfobindingers særegenheter.
Boundary Waters Canoe Area Wilderness
Boundary Waters Canoe Area Wilderness (BWCAW, BWCA, eller bare Boundary Waters) er et 4410 km² stort villmarksområde som ligger i delstaten Minnesota i USA. Området ligger i Superior National Forest og er kjent både som kano- og fiskedestinasjon. BWCA er det mest besøkte villmarksområdet i USA.
Typebyen
Historie
I Kristiania hadde organiserte typografer allerede i 1900 etablert sitt eget byggeselskap med sikte på en «Egne Hjem-koloni», noe som inspirerte typografene i Bergen. Bergen kommune hadde også, i samsvar med idealet om gode boliger i sunne omgivelser, boligforsyning som offentlig medansvar på dagsordenen. Et område i Persenbakken, på Stadkonduktørens tegning fra 1904 angitt som «Anlæg af Arbeiderboliger ved Mulen», var utsett til formålet. Det var denne tomten typografene søkte om å få kjøpe for å etablere sin «hageby». I 1910 vedtok bystyret salg til Typografenes byggeselskap for kr 2,- pr. kvm. Saken vakte store diskusjoner, også internt blant typografene der noen mente at dette ikke kom til å gagne dem med størst behov. Finansieringen videre ble også vanskelig. «Arbeiderbruk- og boligbanken» kunne ikke gi lån ettersom deres grense var 5.000,- pr. hus og disse lå an til å bli dyrere. Lån ble ordnet hos et forsikringsselskap på grunnlag av kommunegaranti for 90 prosent. Avtalen med kommunen inneholdt også andre former for støtte, bl.a. gratis nedlegging av vann-, kloakk- og gassledninger.
Arkitekt Olaf Jahnsen, som i årene før hadde bygget en rekke trevillaer i Fløenområdet og på den sydlige fjellsiden av byen, var blitt engasjert som arkitekt og byggmester allerede ved etableringen av aksjeselskapet i 1908. Etter at kartforretning var avholdt i 1911 ble byggingen av de 43 husene satt i gang.
Husene var på «halvannen» etasje og ga plass til 2 familier. Det ble 3 værelser, kjøkken og WC både til familien i hovedetasjen og den oppe. Eksteriørmessig ble alle forskjellige, men med en enhetlig stil som også hadde gitt et Jugend-preg til den gruppen av hus Jahnsen hadde bygget i Fløenområdet (senere adresse Nubbebakken) i 1905–1908. Hovedgrepet var mansardtak som ga unntak fra kravet om et ekstra trappeløp som rømningsvei i hus med flere etasjer. Husene fikk etter datidens forhold en høy standard og kom på 8.500,- pr. stk. Aksjonærene var kun fagorganiserte typografer som fikk eie et hus og måtte bo i en av leilighetene. Den andre skulle leies ut uten at leietakerne behøvde å ha tilknytning til typografyrket. Ingen av beboerne var folk som man forbandt med den vanskeligstilte arbeiderklasse.
Typebyen vakte stor oppmerksomhet og samarbeidet som var etablert mellom kommune og fagforening ble mønsterdannende da andre fagforeninger opprettet tilsvarende byggeselskap (se Trikkebyen og Brannfunksjonærenes byggeselskap). Informasjon om Typebyen finnes i arkivet etter Olaf Jahnsen som er avlevert Bergen Byarkiv. Arkivet inneholder en del tegninger av prosjektet. I tillegg tidligere kart over området og noen avisutklipp.
Bent Hansen (borgermester)
Bent Hansen (født 1962) er en dansk selvstendig næringsdrivende og lokalpolitiker som representerer Venstre. Han tok over som borgermester i Gribskov kommune etter kommunalvalget i 2021, hvor han etterfulgte Anders Gerner Frost fra 1.januar 2022.
The Love Songs
The Love Songs er et samlealbum av Chris de Burgh hvor låtutvalget er sanger om kjærlighet. Den ble gitt ut i 1997. Plata inneholder tre helt nye sanger: «So Beautiful», «It's Me (And I'm Ready To Go)» og «Forevermore».
Sporliste
Alle sangene er skrevet av Chris de Burgh.
Skjærsilden
Skjærsilden eller purgatoriet, renselsesstedet, er ifølge katolsk lære en renselse som frelste sjeler må gjennomgå før oppstandelsen. Pinen kan forkortes gjennom egne eller andres gode gjerninger, eller ved sjelemesser.
I renselsesstedet er de sjeler som visselig har evigheten i paradiset som sluttmål, men som ennå ikke er tilstrekkelig lutret for å kunne tre inn; jfr. Åp. 21,27 og Heb. 12,23. Alle sjeler som passerer skjærsilden, kommer til Himmelen, den er altså ikke en slags mildere form av Helvete.
Læren om skjærsilden har sin bakgrunn i gammel jødisk tro, og er reflektert i 2. Makkabeerbok, som av katolikker regnes som del av Det gamle testamente. I 2. Makkabeerboks 12. kapittel finner vi et historisk bevis på at jødene bad for sine avdøde. Det handler om den heltemodige Judas makkabeeren, som fører sine menn i krig mot Israels fiender. Noen få jøder faller i makkabeernes hær. Det viser seg senere at de bærer hedenske amuletter under klærne. Dette var en synd som Loven forbød. Judas samler da inn 2.000 drakmer sølv og sender dem til Jerusalem, for at prestene i tempelet skal bære frem et syndeoffer for de fallende, så de kan bli forløst fra sine synder. Denne skikken (å be og ofre for de avdøde) blir her betegnet som en from og gudfryktig handling.
I kunsten
I Dantes Den guddommelige komedie er skjærsilden (latin: Purgatorio) andre bok. I Dantes middelalderske verdensbilde befinner helvete seg inne i jordkulen. Helvete er traktformet, og synderne er plassert dypere jo verre synder de har begått, de verste helt inne i jordens midte sammen med djevelen. Den jorden som ble sprengt ut for å gi plass til helvete, danner et fjell på undersiden av jordkulen, stikk motsatt Jerusalem, og kalles Skjærsildfjellet. Her strever syndige mennesker seg møysommelig opp mot toppen, i forvissning om at frelsen venter dem. Slike presise forestillinger mangler imidlertid i norske kilder.
Bruu
Bruu er et etternavn, men har flere betydninger.
Kjente personer med etternavnet Bruu
Etternavnet Bruu er alternativ form av bro, og mest brukt i Norge. Per 2022 er det 110 personer i Norge som bærer etternavnet Bruu.
Sofía Mulánovich
Sofía Mulánovich (født 24. juni 1983) er en peruansk surfer.
Hun representerte Peru under Sommer-OL 2020 i Tokyo, hvor hun ble utslått i runde 3.
Yanbian (Panzhihua)
Yanbian (kinesisk: 盐边县; pinyin: Yánbiān Xiàn) er et fylke i provinsen Sichuan i Folkerepublikken Kina. Det ligger i byprefekturet Panzhihua.
Befolkningen var på 182,337 innbyggere i 1999.
Marek Rodák
Marek Rodák (født 13. desember 1996) er en slovakisk fotballspiller som spiller for den engelske klubben Fulham FC.
Landslaget
Han ble tatt ut i s EM-tropp til EM i fotball 2021.
Emil Adolf von Behring
Emil Adolf von Behring (født 15. mars 1854 i Hansdorf - nå Ławice i Polen - i Preussen, død 31. mars 1917 i Marburg i Hessen-Nassau) var en tysk lege. Han ble som førstemann tildelt Nobelprisen i fysiologi eller medisin i 1901 for sin forskning om serumterapi, særlig mot difteri.
Bakgrunn
Behring var sønn av læreren Georg August Behring (1819–1886) og hans annen hustru Augustine Zech (1828–1892). Han gymnasskolegang ble muliggjort av en prøyssisk statsstipend. Behring studerte mellom 1874 og 1878 medisin ved Akademie für das militärärztliche Bildungswesen i Berlin.
Karriere
Han var hovedsakelig militærlege. Etter å ha jobbet som assistent under Robert Koch fikk Behring tittelen professor i 1893 og ble kort tid etter utnevnt til professor i hygiene i Halle. Han ble deretter professor for hygienelære på det medisinske fakultet ved Universitetet i Marburg. I denne stillingen arbeidet han resten av sitt yrkesliv.
Behring og farmakologen Hans Horst Meyer hadde sine respektive laboratorier i samme bygning, og Behring stimulerte Meyers interesse for hvordan tetanustoksinet fungerte.
Behring oppdaget at organismen kan danne motgift mot bakteriegifter. Hans oppdagelser var grunnlaget for immunitetslæren og de i dag viktige behandlingene med vaksine og antiserum. De ledet også til fremstillingen av antidifteriserum, der de første forsøkene på mennesker fant sted mot slutten av 1891.
Hans Nobelpris befinner seg nå i Genève der den er på utstilling hos Den internasjonale Røde Kors- og Røde Halvmånebevegelsen.
Privatliv
I desember 1896 giftet Behring seg med en 18-årige Else Spinola, datter av Bernhard Spinola, direktøren ved Charitésykehuset i Berlin, og en jødiskfødt mor som konverterte til kristendommen da hun giftet seg. . Behring og Spinola fikk seks sønner. De hadde bryllupsferien sin på Capri i 1897, hvor Behring eide et feriehus. I 1909 til 1911 bodde den russiske forfatteren Maksim Gorkij i feriehuset.
Behring døde i Marburg i Hessen-Nassau den 31. mars 1917.
Publikasjoner
Behring skrev og ga ut en rekke publikasjoner.
Plennyj
Plennyj (originaltittel: Пленный) er en russisk-bulgarsk film fra 2008, regissert av Aleksej Utsjitel.
Handling
Historien finner sted sommeren 2000, under Den andre Tsjetsjenia-krigen. To russiske soldater blir bedt om å tilkalle hjelp til en militær kolonne. Under oppdraget tar de en tsjetsjener ved navn Dzjamal til fange. Den unge mannen vekker etter hvert sympati fra den eldste av soldatene, Rubakhin.
FA Premier League 1999–2000
FA Premier League 1999–2000 var den åttende sesongen av FA Premier League. Manchester United vant Premier League for sjette gang og for andre sesong på rad. Dette var klubbens 13. ligatittel totalt.
Wimbledon, Sheffield Wednesday og Watford rykket ned til 1. divisjon.
==Tabell ==
Opprykk
De tre dårligste klubbene i Premier League rykket automatisk ned til 1. divisjon og de to beste klubbene i 1. divisjon rykket automatisk opp til Premier League. Play-off ble spilt der klubbene som kom på tredje, fjerde, femte og sjetteplass i 1. divisjon spilte om en plass i Premier League.
Football League 1. divisjon 1999–2000:
Teresa Bonvalot
Teresa Bonvalot (født 7. oktober 1999) er en portugisisk surfer.
Hun representerte Portugal under Sommer-OL 2020 i Tokyo, hvor hun ble utslått i runde 3.
Spike (programvareutvikling)
Innen programvareutvikling er en spike (engelsk uttrykk, uttales «spaik», i betydningen transient) en metode hvor man bruker enkleste mulige løsningsmetode for å identifisere problemer og utforske potensielle løsninger. Spike benyttes for å bestemme hvor mye arbeid som vil kreves for å løse eller komme seg rundt en programvareutfordring.
Asiamesterskapet i håndball for kvinner 2018
Asiamesterskapet i håndball for kvinner 2018 ble arrangert i Kumamoto i Japan i 2018.
Spike (programvareutvikling)
Vanligvis innebærer en "spiketest" innsamling av tilleggsinformasjon eller testing av lett reproduserbare kanttilfeller. Begrepet stammer fra ekstrem programmering, og brukes innen smidig programvareutvikling som scrum eller ekstrem programmering.
Bruk
En spike i en sprint kan brukes på flere måter:
Det kan skilles mellom tekniske spikes og funksjonelle spikes. Tekniske spikes brukes oftere for å evaluere innvirkningen ny teknologi har på den nåværende implementering, mens en funksjonell spike oftere brukes for å bestemme samspillet med en ny programvarefunksjon eller implementasjon.
For sporing og organisering av arbeidselementene (work items) kan man benytte et kvitteringssystem (tickets) hvor man setter opp en ny brukerhistorie for hver spike.
Etter en spike blir resultatene (for eksempel et nytt design, en raffinert arbeidsflyt, og så videre) delt og diskutert med teamet.
Colobizus
Colobizus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Nokså store, slanke, metallisk blålige trebukker. Hodet er fremstrakt, noe snuteformet forlenget. Antennene er tynne og lengre enn kroppen. Beina er ganske lange, lårene på bakbeina noe klubbeformede.
Levevis
Larvene utvikler seg i ved av løvtrær.
Utbredelse
Slekten er utbredt i det sørøstlige Afrika (Tanzania, Malawi, Mosambik).
Bei Mir Bistu Schein
«Bei Mir Bistu Shein» (בײַ מיר ביסטו שיין) (norsk oversettelse: «Du er vakker for meg»/«Jeg synes du er vakker») er en populær jiddisk sang, skrevet av Jacob Jacobs (tekst) og Sholom Secunda (melodi). Jacobs og Secunda skrev den opprinnelig til en jiddisk musikal, Men Ken Lebn Nor Men Lost Nisht, (norsk oversettelse: «Man kan leve, men man må ikke»), som ble lagt ned etter én sesong. I sangens publiserte noter er den jiddiske tittelen transkribert som «Bay mir bistu sheyn».
Originalversjonen i C-moll er skrevet som en dialog mellom to kjærester, som deler linjer av sangen.
Sangen ble berømt med engelsk tekst, men beholdt den jiddiske tittelen «Bei Mir Bistu Shein». Den forekom også med en germanisert tittel, «Bei Mir Bist Du Schoen».
I 1937 hørte Sammy Cahn en fremførelse av sangen, på jiddisk, av de afrikansk-amerikanske utøverne Johnnie og George på Apollo Theater i Harlem. Eieren av Grossinger's Catskill Resort Hotel i The Catskills, Jenny Grossinger, hevdet å ha lært bort sangen til Johnnie og George mens de opptrådte på hotellet.
Etter å ha sett responsen fikk Cahn sin arbeidsgiver til å kjøpe rettighetene, slik at han (sammen med Saul Chaplin) kunne omskrive sangen med engelsk tekst og med rytmer mer typisk for swingmusikken. Secunda og Jacobs solgte forlagsrettighetene til sangen for bare 30 USD. Cahn overtalte The Andrews Sisters, som da fremdeles var ukjente, til å fremføre sangen. De spilte den inn på plate den 24. november 1937. Dette ble gruppas første større hit og ga dem en gullplate, den første noensinne til en kvinnelig vokalgruppe.
Sangen ble fremført av Renata Flores i filmen The Last Metro.
Den ble også en verdensomspennende hit utenfor USA.
I årenes løp innbrakte sangen cirka 3 000 000 USD. Secunda og Jacobs gikk glipp av betydelige royalties. I 1961 utløp sangens copyright, og opphavsrettighetene gikk tilbake til Seconda og Jacobs. De underskrev en kontrakt med Harms Inc. som sikret dem royalties.
Det har vært flere sanger med denne melodien i Sovjetunionen. Spesiell oppmerksomhet fikk i 1943 ble en russiskspråklig sang laget av Anatolij Fidrovki med anti-nazistisk tekst. Den het «Baron Fon Der Pshik» («Барон фон дер Пшик»). Musikkarrangementet ble skrevet av Orest Kandat. Den første innspillingen av denne versjonen ble gjort av jazzorkesteret til Østersjøflåtens teater, under ledelse av dirigenten Nikolaj Minkh. Senere ble låten inkludert i repertoaret til Leonid Utyosovs jazzorkester.
I det nasjonalsosialistiske Tyskland var sangen også populær inntil dens jødiske opprinnelse ble oppdaget; da ble den omgående forbudt.
Innspilte versjoner
I tillegg til originalteksten (eller modifiserte/oversatte tekster) er flere sanger kjent, som kun har lånt den populære melodien til «Bei Mir Bistu Schein», men med fullstendig urelatert tekst.
A
B
C
D
F
G
H
J
K
L
N
P
Q
S
T
V
W
Luftrør
Luftrøret (anatomisk trachea eller trakea) er en transportkanal for luft (oksygen) som forbinder munnhulen og svelget/pharynx med lungene. Røret begynner i strupen og strekker seg fra strupehodet til høyre og venstre hovedbronkus.
Veggen i luftrøret er forsterket med bruskringer som holder røret åpent. Innsiden av luftrøret er kledd med spesialiserte slimhinneceller med flimmerhår som blant annet hjelper til med å transportere partikler opp fra luftveiene. Dette overflatelaget er der forkjølelses og influensavirus angriper.
I øvre deler av luftrøret er det nerveforsyning til følelegemer som gjør at vi kjenner at det er noe på slimhinnen og som utløser hosterefleksen.
Ved nedre ende av luftrøret deles det i høyre og venstre hovedbronkus. Høyre hovedbronkus har en nesten vertikal retning, mens venstre hovedbronkus går mer horisontalt. Derfor vil fremmedlegemer oftest fortsette ned høyre hovedbronkus.
Spiserøret ligger rett bak luftrøret. Den øverste del av hovedpulsåren passerer foran nedre del av luftrøret og bakover på venstre side, like over venstre hovedbronkus.
Steve Kloves
Steven Kloves (født 18. mars 1960) er en anerkjent amerikansk manusforfatter, mest kjent for å ha tilpasset romaner til filmmanus, og spesielt for filmene i Harry Potter-serien. Han har også regissert to filmer. Han ble nominert til en Golden Globe og en Oscarpris for manuset til filmen Wonder Boys (2000).
Kloves ble født i Austin, Texas, og vokste opp i Sunnyvale i California, der han gikk på Fremont Hight School. Han ble immatrikulert ved UCLA, men droppet ut etter først å ha redusert timeplanen sin til bare noen få fag i sitt andre år. Som ulønnet kandidat for en Hollywoodagent, fikk han oppmerksomhet for et manus han skrev som het Swings. Dette førte til et møte der han fikk oppdraget med å skrive manus til Racing with the Moon (1984).
Da han etterhvert forsto at han måtte gå tilbake til skrivingen for å forsørge familien, begynte han å tilpasse Michael Chabons roman Wonder Boys til et filmmanus. Kloves ble tilbudt sjansen til å regissere, men takket nei, da han foretrakk å regissere bare sine egne originale manus. Dette var hans første forsøk på å tilpasse en annens verk til film. Manuset hans ble nominert til en Golden Globe og en Oscar etter at filmen ble lansert i 2000.
Warner Bros. sendte Kloves en liste over romaner som selskapet vurderte å filmatisere. Listen inneholdt den første Harry Potter-boken, som Kloves straks fikk et kjærlighetsforhold til, selv om han egentlig er likegyldig til slike bøker. Han skrev dermed manus til de første fire filmene i serien. Etter å ha fullført den fjerde tilpasningen gikk Kloves over til å utvikle The Curious Incident of the Dog in the Night-time, et prosjekt han forventet å være ferdig med i 2006. Harry Potter-produsent David Heyman avslørte på en pressekonferanse i oktober 2005 at Kloves ville komme tilbake igjen for å skrive manus til den sjette filmen, Harry Potter og Halvblodsprinsen.
Vse umrut, a ja ostanus
Vse umrut, a ja ostanus (originaltittel: Все умрут, а я останусь) er en russisk film fra 2008, regissert av Valerija Gaj Germanika.
Advokatbladet
Advokatbladet er et nyhets- og informasjonsmagasin som utgis ti ganger i året av Den Norske Advokatforening. Bladet redigeres i tråd med Redaktørplakaten og følger Vær Varsom-plakaten. Bladet retter seg mot Advokatforeningens medlemmer, domstolene, politikere, en del offentlige institusjoner og media. Opplag (2015) er 9550. Offisielle lesertall (Gallup) per november 2015 er 26,000. Ansvarlig redaktør er Nina Schmidt.
Daniel arap Moi
Daniel Toroitich arap Moi (født 2. september 1924, død 4. februar 2020 i Nairobi ) var Kenyas president fra 1978 til 2002.
Vse umrut, a ja ostanus
Handling
Livet er aldri enkelt, spesielt når du bare er fjorten år gammel.
Men noen tenåringer må ikke bare håndtere deres egne indre følelser og komplekser og ungdomsopprør. De må også håndtere den grusomme virkeligheten rundt dem.
Det antarktiske traktatsekretariat
Det antarktiske traktatsekretariat er en internasjonal organisasjon opprettet 1. september 2004 med hovedkontor i Buenos Aires i Argentina. Organisasjonen har som oppgave å administrere møter og koordinere samarbeidet mellom avtalepartene til Antarktistraktaten.
Again (sang)
«Again» er en amerikansk populærmusikksang med melodi av Lionel Newman og tekst av Dorcas Cochran.
Den forekom første gang i spillefilmen Jeftys bar (Road House) fra 1948, hvor den ble sunget av Ida Lupino.
En instrumental utførelse ble anvendt i spillefilmen Pickup on South Street fra 1953.
I 1949 lå versjoner med Vic Damone, Doris Day, Tommy Dorsey, Gordon Jenkins, Art Mooney og Mel Tormé alle på Billboard-listene.
Doris Day spilte inn sin versjon i februar 1949 og platen ble utgitt av Columbia Records med katalognummer 38467. Den andre siden var «Everywhere You Go».
Også Vic Damone spilte inn sin versjon i februar 1949. Den ble utgitt av Mercury Records med katalognummer 5261. Den andre siden var «I Love You So Much It Hurts».
Innspillingen med Tommy Dorsey and his Orchestra (vokal: Marcy Lutes) ble utgitt av RCA Victor Records med katalognummer 20-3427B. Den andre siden var «The Hucklebuck».
Gordon Jenkins and his Orchestra (vokal: Joe Graydon) spilte inn låten 17. februar 1949. Den ble utgitt av Decca Records med katalognummer 24602. Den andre siden var «Skip to My Lou».
Innspillingen med Vera Lynn ble utgitt i USA av London Records med katalognummer 310.
Innspillingen med Art Mooney and his Orchestra (vokal: Johnny Martin, Roselyn Russell) fant sted 7. mars 1949 og platen ble utgitt av MGM Records med katalognummer 19398. Den andre siden var «Five Foot Two».
Innspillingen med Mel Tormé ble utgitt av Capitol Records med katalognummer 15428. Den andre siden var «Blue Moon».
Norsk versjon
Neuman har skrevet en norsk tekst. På norsk bærer den tittelen «Igjen». Magnhild Skjelland, sang, m. Robert Levins orkester har spilt inn sangen. Den ble utgitt på 78-platen HMV A.L. 3044 i 1950.
Listeplasseringer
Doris Days versjon kom på Billboard Best Sellers In Stores-listen 13. mai 1949 og lå der i fjorten uker med nummer 14 som høyeste plassering. Andre kilder angir nummer to som høyeste plassering.
Vic Damones versjon kom på Billboard Best Sellers in Stores-listen 8. april 1949 og lå der i 15 uker med nummer elleve som høyeste plassering. Andre kilder angir nummer seks som høyeste plassering.
Tommy Dorseys versjon kom på Billboard Best Sellers In Stores-listen 10. juni 1949 og lå der i ni uker med nummer 22 som høyeste plassering. Andre kilder angir nummer seks som høyeste plassering.
Gordon Jenkins versjon kom på Billboard Best Sellers In Stores-listen 15. april 1949 og lå der i 23 uker med nummer to som høyeste plassering.
Vera Lynns versjon kom på Billboard Best Sellers In Stores-listen 21. januar 1949 og lå der i tre uker med nummer 23 som høyeste plassering.
Art Mooneys versjon kom på Billboard Best Sellers In Stores-listen 15. juli 1949 og lå der i én uke med nummer 28 som høyeste plassering. Andre kilder angir nummer syv som høyeste plassering.
Mel Tormés versjon kom på Billboard Best Sellers In Stores-listen 8. april 1949 og lå der i atten uker med nummer syv som høyeste plassering. Andre kilder angir nummer to som høyeste plassering.
Lone Jakobi
Lone Jakobi (født 1975) er en dansk lokalpolitiker som representerer Socialdemokratiet. Hun overtok som borgermester i Odder kommune etter kommunalvalget i 2021 hvor hun etterfulgte Uffe Jensen fra 1.januar 2022. Hun ble valgt inn i kommunestyret i 2013 og var i en periode viseborgermester.
Jacobi er cand.mag. i etnografi og sosialantropologi fra Aarhus Universitet.
Pauline Ado
Pauline Ado (født 14. januar 1991) er en fransk surfer.
Hun representerte Frankrike under Sommer-OL 2020 i Tokyo, hvor hun ble utslått i runde 3.
Valerija Gaj Germanika
Valerija Gaj Germanika (Вале́рия Гай Алекса́ндровна Герма́ника; født 1984) er en russisk regissør.
USA-mesterskapet i friidrett innendørs 2018
USA-mesterskapet i friidrett innendørs 2018 (2018 USATF Indoor Championships) ble arrangert i Albuquerque Convention Center i Albuquerque i New Mexico, fra 16. til 19. februar 2018. Arrangør var USA Track and Field (USATF).
Den europeiske utenrikstjeneste
Den europeiske utenrikstjeneste (engelsk: European External Action Service, EEAS) er Den europeiske unions diplomatiske tjeneste. Den bistår Unionens høye representant for utenriks- og sikkerhetspolitikk med å sette ut i livet unionens felles utenriks- og sikkerhetspolitikk.
Organisasjon
Tjenesten er unik i sitt slag, da den ikke er en EU-institusjon i begrepets juridiske betydning, men likevel opptrer som et selvstendig organ innen unionens institusjonelle sfære.
Utenrikstjenesten samler brorparten av det som før Lisboatraktatens ikrafttredelse den 1. desember 2009 var henholdsvis Europakommisjonens og Ministerrådets utenriksrelaterte kompetanser. Formålet med denne endring er at unionens utenrikspolitikk skal kunne gestaltes på en helhetlig måte, uten å begrenses av det faktum at EU-systemets kompetanser på utenriksområdet forblir under både overnasjonal og mellomstatlig kontroll.